Fokozott rendőrségi ellenőrzést tartanak húsvétkor országszerte | Belföld - Magyarország hírei | Szeged - delmagyar.hu
Belföld - Magyarország hírei > Fokozott rendőrségi ellenőrzést tartanak húsvétkor országszerte Fokozott rendőrségi ellenőrzést tartanak húsvétkor országszerte
mti	2015.04.02. 11:34
Tavaly 26 ezer ellenőrzés során 600 járművezető bizonyult ittasnak, ami 2,2 százalékos arányt jelent, ugyanakkor a balesetek 10 százalékánál játszott közre az alkoholfogyasztás.
Józan húsvét elnevezéssel országos akciót tart a rendőrség csütörtöktől hétfőig, elsősorban az ittas és bódult járművezetők kiszűrése érdekében - jelentette be az Országos Rendőr-főkapitányság (ORFK) közlekedésrendészeti főosztályának vezetője sajtótájékoztatón Budapesten.Óberling József közölte: az ellenőrzések szükségességét mutatja, hogy az elmúlt évben elvégzett 26 ezer ellenőrzés során 600 járművezető bizonyult ittasnak, ami 2,2 százalékos arányt jelent, ugyanakkor a balesetek 10 százalékánál játszott közre az alkoholfogyasztás.Az ideihez hasonló méretű ellenőrzés először tavaly volt, miután 2013-ban a húsvéti ünnepek alatt kilenc ember halt meg a magyar utakon. Most is mintegy ötezer rendőr vesz részt az akcióban, az ellenőrzésben közreműködnek az Országos Polgárőr Szövetség és a Nemzeti Közlekedési Hatóság (NKH) munkatársai is - mondta.Érsek István, az NKH elnökhelyettese ismertette, hogy munkatársaik ellenőrzik az autók, rajtuk például az abroncsok és az ablaktörlő lapátok állapotát, és felhívják a járművezetők figyelmét a hiányosságokra.Nyílt napok alkalmával ugyanakkor lehetőséget adnak az autósoknak, motorosoknak a Tavaszi átállás elnevezésű akció keretében a járművek ingyenes műszaki ellenőrzésére a hatósági vizsgaállomásokon. Aki élni szeretne a lehetőséggel, az a hatóság honlapján, az nkh.gov.hu webcímen is tájékozódhat a részletekről - mondta. Kövessen minket, kommentelje híreinket a Delmagyar.hu Facebook oldalán!
Belföld - Magyarország hírei > Fokozott rendőrségi ellenőrzést tartanak húsvétkor országszerte Önnek ajánljukTöbb mint 105 ezren jelentkeztek felsőoktatási intézményekbeEz nagyjából megegyezik az előző esztendő adatával. Tovább olvasomBetöltés